1 600 Amerikaanse troepe na Washington DC ontplooi | Netwerk24
03 Junie 2020 06:55
Die Pentagon het ongeveer 1 600 Amerikaanse troepe na die Washington DC ontplooi ná etlike nagte van gewelddadige betogings in die stad.
Amerikaners betoog oor die dood van George Floyd (46), 'n swart man, in polisieaanhouding verlede week. Betogings het oor die afgelope week gewelddadig geraak en pres. Donald Trump het Maandag gedreig dat hy die weermag in state sal ontplooi om die betogings onder beheer te bring.
Jonathan Rath Hoffman, Pentagon-woordvoerder, het in 'n verklaring gesê die troepe is op die militêre basisse in die streek, maar nie in Washington DC self nie.
Die troepe sluit in die militêre polisie, diegene met 'n ingenieursagtergrond asook 'n infanteriebataljon.
Hoffman het gesê die troepe is op 'n "verhoogde paraatheidstatus", maar is nie deel van die burgerlike owerhede se verdedigingsoperasies nie. – Reuters